<classify> KUONGEZEKA kwa idadi ya wagonjwa wanaofanyiwa vipimo na uzibuaji wa mishipa ya damu ya moyo ambayo imeziba kupitia mtambo wa cathlab ni ishara kuwa watu wengi wanahitaji kupata huduma hiyo.Hayo yamesemwa na Mkurugenzi Mtendaji wa Taasisi ya Moyo Jakaya Kikwete JKCI Profesa Mohamed Janabi wakati akisoma ripoti ya utendaji kazi wa Taasisi hiyo kwa kipindi cha miezi mitatu ya Oktoba hadi Desemba kwa bodi ya wadhamini.Profesa Janabi alisema tangu kuanzishwa kwa Taasisi hiyo mwaka 2016 hadi 2018 katika mtambo wa Cathlab wameona zaidi ya wagonjwa 2389 ambao waliwafanyiwa vipimo na kuwazibua mishipa ya damu ya moyo iliyokuwa imeziba.Kupitia mtambo huu tunafanya upasuaji wa moyo wa bila kufungua kifua kupitia tundu dogo linalotobolewa kwenye paja. Kwa mwaka jana pekee tulifanya upasuaji kwa wagonjwa 1056 na kuvunja rekodi katika nchi za Afrika Mashariki na Kati, amesema Profesa Janabi.Alisema hivi sasa madaktari wa magonjwa ya moyo kwa watoto kupitia mtambo huo wa Cathlab wameanza kuziba matundu na kuzibua mishipa ya damu iliyoziba.Katika hatua nyingine Profesa Janabi alisema mwezi wa sita mwaka huu Madaktari Afrika kutoka nchini Marekani watakuja nchini kupanda mlima Kilimanjaro kwa ajili ya kuchangia fedha za matibabu ya magonjwa ya moyo kwa watoto.Mwenyekiti wa Bodi ya Wadhamini Profesa William Mahalu ameipongeza menejimenti na wafanyakazi wote wa JKCI kwa kazi nzuri wanayoifanya ya kutoa huduma ya matibabu ya magonjwa ya moyo.Profesa Mahalu ambaye pia ni daktari bingwa wa upasuaji wa moyo na mishipa ya damu alisema kufanya vizuri kwa mtambo wa Cathlab kunaonesha kuwa watu wengi wanahitaji huduma hiyo na wao kama bodi wameona kunahaja ya kuongeza mtambo wa pili wa Cathlab ili wagonjwa wengi wapate huduma hiyo. Serikali yafafanua kufungiwa kwa Citizen  <topic>: kitaifa 